নাটোর, ২৬  জুন (শীর্ষ নিউজ ডটকম): যুব ও ক্রীড়া প্রতিমন্ত্রী আহাদ আলী সরকার বলেছেন, নারীর ক্ষমতায়নে বর্তমান সরকার কাজ করে যাচ্ছে। তাদের অধিকার সংরক্ষণের জন্য নারী অধিকার নীতিমালা ঘোষণাসহ কর্মজীবী ল্যাকটেটিং মাদার সহায়তা তহবিল কর্মসূচির আওতায় গর্ভবতী এবং শূন্য থেকে ২ বছর বয়সী শিশুদের আর্থিক সহায়তা প্রদান করা হচ্ছে।  আজ রোববার দুপুরে মহিলা অধিদফতর আয়োজিত জেলা পরিষদ মিলনায়তনে কর্মজীবী ল্যাকটেটিং মাদার সহায়তা তহবিল কর্মসূচির আওতায় উপকারভোগীদের মধ্যে কার্ড বিতরণী অনুষ্ঠানে তিনি এসব কথা বলেন।  জেলা মহিলা বিষয়ক  কর্মকর্তা সেলিনা বেগমের সভাপতিত্বে এ সময় অন্যান্যের মধ্যে বক্তব্য রাখেন অতিরিক্ত জেলা প্রশাসক ড. সিতারা বেগম, অতিরিক্তি পুলিশ সুপার নাসিরুল ইসলাম, জেলা আওয়ামী লীগের সভাপতি সাজেদুর রহমান খান, সাধারণ সম্পাদক হানিফ আলী শেখ প্রমুখ।  (শীর্ষ নিউজ ডটকম/প্রতিনিধি/সাখা/রাজ/১৩.৪৬ ঘ.)